E E L N Õ U

NARVA LINNAVALITSUS

K O R R A L D U S

Narva







____.06.2016. a nr _____ - k

Narvas Turu tänav 1 asuva linnavara
tasuta kasutusse andmine Narva Kultuurimajale Rugodiv
1. ASJAOLUD JA MENETLUSE KÄIK

Narva Linnavalitsuse Arhitektuuri- ja Linnaplaneerimise Ametile laekus Narva Linnavalitsuse Kultuuriosakonnalt, registrikood 75024260 taotlus, milles palutakse anda tasuta kasutusse Narvas Turu tänav 1 asuv hoone Narva Kultuurimajale Rugodiv kuuluvate heli-, valgustehnika ja kostüümide hoidmiseks alates 01.06.2016. a. kuni ehitustööde aadressil A. Puškini tn 8 lõpetamiseni.
Narva Linnavalitsuse Kultuuriosakonna taotlust arutati Narva Linnavalitsuse linnavarakomisjoni koosolekul 24.05.2016. a (protokoll nr 7) ning otsustati:
1. Nõustuda Narva Linnavalitsuse Kultuuriosakonna taotlusega ning anda Narva Kultuurimajale Rugodiv, registrikood 75024314, Narvas Turu tänav 1 asuv hoone Narva Kultuurimaja Rugodiv kuuluvate heli-, valgustehnika ja kostüümide hoidmiseks alates 01.06.2016. a. kuni ehitustööde aadressil A. Puškini tn 8 lõpetamiseni.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Vastavalt Korra punktides 7.2 ja 7.2.1 sätestatule võib linnavara linnavalitsuse struktuuriüksustele määramata ajaks tasuta kasutusse anda linnavalitsuse korraldusega. 

2.3. Korra punktide 46, 46.4, 7.2.1 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse linnavalitsuse struktuuriüksustele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel.

2.4. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Narvas Turu tänav 1 asuva linnavara bilansiline valdaja.
3.  OTSUS

 3.1. Anda Narva Kultuurimajale Rugodiv,  registrikood 75024314, Narvas Turu tänav 1 hoone 1. korrusel asuvad ruumid üldpindalaga 496,2 m² tasuta kasutusse Narva Kultuurimaja Rugodiv kuuluvate heli-, valgustehnika ja kostüümide hoidmiseks alates 01.06.2016. a. kuni ehitustööde aadressil A. Puškini tn 8 lõpetamiseni (eeldatavalt kuni 30.04.2017. a).
 3.2. Narva Linnavalitsuse Arhitektuuri- ja Linnaplaneerimise Ametil sõlmida Narva Kultuurimaja Rugodiviga punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks Narva Kultuurimajale Rugodiv.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

